Părinții sunt puși adesea să aleagă între o jucărie din lemn, ceva mai scumpă și una din plastic, mai ieftină și mai viu colorată. Dacă jucăriile din lemn sunt confecționate din materiale naturale, rezultate în urma unor procese îndelungate și echilibrate ce au loc în lumea vie,  jucăriile din plastic sunt rezultatul unor procese industriale, toate bazate pe molecula de etilenă.

 Jucăriile tradiționale din lemn încorporează în ele munca fizică și cea de creație a meșteșugarilor care le-au produs, fiecare jucărie în parte avânt personalitatea ei, spre deosebire de cele din plastic care sunt identice, deoarece sunt rezultatul unor procese de automatizare.

Jucăriile din lemn au și o valoare sentimentală, multe dintre ele fiind transmise de la o generație la alta.

O jucărie din lemn aduce liniștea în jurul copiilor, încurajându-i să gândească, să-și imagineze diferite scenarii în rezolvarea problemelor ce apar în timpul jocului, fără să fie perturbați de claxoane, lumini, sau de zgomotul unor alarme ca în cazul altor jucării.

Texturile naturale ale lemnului, stimulează simțurile copilului, provocându-l să exploreze cu mai multă atenție materialul ce vine din lumea reală a mediului înconjurător.

Folosirea jucăriilor din lemn în procesul de învățare, contribuie la construirea unei **gândiri laterale** robuste (*gândire  care te ajută să ieși din tiparele obișnuite, schimbându-ți percepția asupra unor lucruri și  concepte deja existente* – Edward de Bono)